Dhunë në Mizuri pas vrasjes së një të riu afrikano-amerikan
Presidenti Obama dhe udhëheqësit e të drejtave civile bëjnë thirrje për qetësi
Protestat shkuan në atë pikë të enjten sa presidenti Obama la pushimet për të shprehur shqetësimin e tij rreth dhunës raciale që ka shpërthyer në rrethinën Ferguson të qytetit St. Louis pas vrasjes së të riut Michael Brown nga një polic. Që nga vrasja me 9 gusht, protestuesit kanë bllokuar rrugët dhe janë përleshur me policinë. Kjo e fundit ka përdorur gazin lotsjellës dhe bomba tymuese për të shpërndarë turmat. Zyrtarët e policisë thonë se ata e bënë këtë pasi disa prej demostruesve kishin qëlluar policinë me shishe me benzinë dhe me gurë. Në fjalën e tij të enjten, presidenti Obama u bëri thirrje të dy palëve që të tregojnë përmbajtje. Amendamenti i Parë në Kushtetutën amerikane garanton të drejtën e lirisë së fjalës. Zoti Obama kritikoi policinë pas arrestimit të dy gazetarëve që po mbulonin demostratat. Ka njoftime kontradiktore rreth vrasjes së Michael Brown. Policia thotë se adoleshenti zezak u vra ndërsa po përleshej me një polic. Një dëshmitar thotë se viktima i kishte ngritur duart lartë kur polici e qëlloi atë. Presidenti Obama u ka kërkuar autoriteteve federale që të zhvillojnë një hetim të pavarur. Tensionet racore mbeten të larta në një periferi të qytetit Saint Louis në shtetin Misuri, pak ditë pasi një i ri afrikano-amerikan i paarmatosur u qëllua për vdekje, siç thuhet nga një polic i bardhë. Udhëheqësit e të drejtave civile dhe Presidenti Barak Obama po bëjnë thirrje për qetësi. Autoritetet federale po hetojnë rreth problemeve të tjera të kohëve të fundit mes afrikano-amerikanëve dhe policisë. Policia përdori mbrëmë gazin lotsjellës dhe bombat e tymit ndaj qindra banorëve që protestonin për të katërtën natë radhazi në komunitetin Ferguson me shumicë zezake. Kjo periferi kryesisht afrikano-amerikane është bërë vatër tensionesh racore që nga e shtuna, kur 18-vjeçari Michael Brown u qëllua për vdekje nga një polic. Dëshmitarët thonë se Brown ishte i paarmatosur. Nëna e tij Lesley McSpadden kërkon përgjigje. thotë zonja McSpadden. Demonstratat janë bërë të dhunshme. Disa dyqane janë plaçkitur dhe janë djegur ndërtesa. Presidenti Obama e quajti vdekjen e 18-vjeçarit Brown një ngjarje trishtuese dhe i kërkoi komunitetit që ta nderojë viktimën nëpërmjet reflektimit dhe mirëkuptimit. Al Sharpton dhe udhëheqës të tjerë të të drejtave civile gjithashtu bënë thirrje për qetësi. tha zoti Sharpton. Shefi i Policisë së Fergusonit, Thomas Jackson nuk e ka publikuar emrin e policit, i cili qëlloi mbi të riun për shkak të shqetësimeve të sigurisë. Forca policore në Ferguson është kryesisht e bardhë dhe dëshmitarët thonë se edhe polici ishte i bardhë. Shefi i policisë Thomas Jackson tha se rrethanat e ngjarjes janë ende nën hetim, por shtoi se zyrtarët po përpiqen të ulin kriminalitetin në këtë komunitet. tha zoti Jackson. FBI-ja ka nisur një hetim për vdekjen e të riut Brown, një tjetër incident ky, në të cilin policia është akuzuar për përdorimin e tepruar të forcës kundër afrikano-amerikanëve. Në Nju Jork, prokurorët po hetojnë rastin e Eric Garner, i cili vdiq pas arrestimit. Kjo video tregon një polic duke i shtrënguar qafën Garnerit, teknikë e ndaluar me rregulloret e policisë. Këtë e pohon edhe komisioneri i policisë William Bratton: tha zoti Bratton. Analistët ligjorë thonë se prokurorët federalë mund të ngrejnë akuza kundër policëve. Ndërkohë, në Nju Jork dhe Misuri janë planifikuar protesta të tjera.